કરન્સી માર્કેટમાં ચંચળતાની અસર રૂપિયા પર થઈ હતી. એક તબક્કે ડોલર સામે ૬૬.૬૯ ખુલીને ૬૬.૬૦ થયા બાદ ચીનનાં અહેવાલો પાછળ પાછળથી ઝડપથી ઘટ્યો હતો. આમાં ઊત્તર કોરિયાના સમાચાર આવતાં શેરબજારમાં ઘટાડો થતાં તેની પણ અવળી અસર થઈ હતી અને ઘટીને ૬૬.૮૪ થઈને ૬૬.૮૨ રહ્યો હતો. એફઆઇઆઈની રૂ. ૨૪૮ કરોડની વેચવાલી, નિકાસકારો દ્વારા ડોલરની ખરીદી અને ફોરેક્સ ડિલર્સના ઓપન માર્કેટમાં વધેલી પોઝિશન જેવા કારણોએ ડોલર સામે રૂપિયો ફરી નરમ થયો છે. વૈશ્વિક બજારમાં ક્રુડના ભાવ નીચે આવ્યા છે ત્યારે રૂપિયાની નરમાઈ તેનો લાભ મર્યાદીત બનાવશે. આ ઊપરાંત ફુગાવાને પણ વધારે તેવી દહેશત છે એમ એચએસબીસીના ડિલર્સ સુધીર મલહોત્રાનું કહેવું હતું.